NALOGE ZA PONOVOVITEV BESEDNIH VRST

1. Vstavite pravilno neosebno glagolsko obliko. 
Naši športniki so se želeli (uveljaviti/uveljavit) uveljaviti tudi v mednarodni areni.
Najprej se je bilo treba (odločit/odločiti) odločiti, kako bomo rešili ta problem.
Teh podatkov ni mogel (shranit/shraniti) shraniti.
Stekla je (pogledat/pogledati) pogledat, ali je Ana še na postaji.
Pridi mi (povedat/povedati) povedat, ko se boš odločil.
Ste tudi vi šli (nabirati/nabirat) nabirat gobe?
Na sejmu si hočem (ogledati/ogledat) ogledati nove digitalne fotoaparate.

Napišite pravili za rabo neosebnih glagolskih oblik, ki ste ju vstavili.
Nedoločnik uporabljamo ob naklonskih/modalnih glagolih, npr. želeti, moči, hoteti, namenilnik pa ob glagolih premikanja, npr. steči, priti, iti.

2. Odpravite napake v rabi neosebnih glagolskih oblik.
Tega ji ne bi smela rečt.				reči
Šli so pogledati, ali je voda res narasla.		pogledat
Začela sta se pripravljat na izpit. 			pripravljati
Na tej razstavi ni kaj za videt.				kaj videti
Res ne morem strečt vsakemu posebej.		streči
Hotela sem it v kino, pa me mama ni pustila.	iti
Ne znam zamenjat žarnice.				zamenjati
Vsak mora pospravit za seboj.			pospraviti
Prišel sem vas obiskati.				obiskat
Lepo je gledat srečne ljudi.				gledati
Nehaj se jokat.					jokati






3. V vsaki od spodnjih povedi najprej obkrožite glavni stavek. 
Nato dvostavčne povedi strnite v enostavčne – te napišite na črto. 
Potem pa ob vsaki enostavčni povedi napišite, s katero neosebno glagolsko obliko ste nadomestili glagol v povedku odvisnega stavka. To neosebno glagolsko obliko v Vaši enostavčni povedi obkrožite. – Prvi primer je že rešen.
Kaj naj naredim, da bom bolje razumela strokovna besedila?
Kaj naj naredim za boljše razumevanje strokovnih besedil? – glagolnik

Ko berem, razmišljam o prebrani vsebini.
Med branjem razmišljam o prebrani vsebini. – glagolnik 

Čeprav pojem v pevskem zboru, nerad nastopam pred javnostjo.
Kljub petju v pevskem zboru nerad nastopam pred javnostjo. – glagolnik 

Ker hodim v hribe, sem v dobri kondiciji.
Zaradi hoje v hribe sem v dobri kondiciji. – glagolnik 

Fantje, ki so stali pred gimnazijo, so vneto razpravljali o nenavadnem vremenskem pojavu.
Fantje, stoječi pred gimnazijo, so vneto razpravljali o nenavadnem vremenskem pojavu. – deležnik na -č

Bolnika, ki je hropel, so pripeljali na urgenco.
Hropečega bolnika so pripeljali na urgenco. – deležnik na -č

Otroci, ki jokajo, nekaj želijo dobiti od staršev.
Jokajoči otroci nekaj želijo od staršev. – deležnik na -č

Hodila je tako, da je mižala.
Hodila je miže. – deležje na -e

Referat je napisal, kot da bi se igral.
Referat je napisal igraje. – deležje na -e

Mojca še vedno bere tako, da si šepeta. 
Mojca še vedno bere šepetaje/šepetajoče. – deležje na -e/-č

4. Obkrožite zaimke.
Katere sošolce boš povabil na praznovanje? – Ali imate kakšen robček? – Kakšen je njegov avto? – Povej mi, čigavo kapo imaš. – Kdo ve odgovor? – Kolikšno je novo stanovanje? – Ali kdo pozna to študentko?

Katere vrste so? Vprašalni, svojilni, osebni, kazalni.

5. Sklanjate on, njen, kdor, kar, kdo, kaj, kakšen, nekdo, nekaj, nihče, nič. (Poglejte v SP/na spletno stran Pregibanje Besana/Sloleks.)

6. Odpravite napake.
To so dijaki, čigar stari starši so s Ptuja.  katerih
To so dijakinje, čigar stari starši so s Ptuja.  katerih
To sta dijaka, čigar stari starši so s Ptuja.  katerih 
To sta dijakinji, čigar stari starši so s Ptuja.  katerih
To je dijak, čigar stari starši so s Ptuja.
To je dijakinja, čigar stari starši so s Ptuja.  katere
Pes, čigar lastnik sem, zagotovo nima stekline.  katerega
Psi, čigar lastnik sem, zagotovo nimajo stekline.  katerih
Podjetje, čigar lastnik ne plačuje davkov, je v naši okolici.  katerega
Podjetja, čigar lastniki ne plačujejo davkov, so v naši okolici.  katerih

Kdaj uporabljamo zaimek čigar? 
Kadar izražamo svojino in se zaimek navezuje na samostalnik, ki poimenuje osebo moškega spola v ednini.



7. Obkrožite zaimke. Prepišite jih v preglednico in jim določite vrsto, kot kaže zgled.
Najprej se Vam zahvaljujemo za denarni prispevek, ki ste nam ga podarili lani. Tudi letos prosimo zanj. O njegovi višini je na svoji prvi seji letos presojal upravni odbor. Nekateri člani so bili za zvišanje lanskega prispevka, nekateri pa ne, a na koncu so sklenili, da naj letos vsak prispeva po 15 evrov. Kdor zmore več, naj plača več. 

	Zaimek
	Samostalniški ali pridevniški
	Vrsta

	Vam
	samostalniški
	osebni

	ki
	pridevniški 
	oziralni

	nam
	samostalniški
	osebni

	ga
	samostalniški
	osebni

	zanj
	samostalniški
	osebni

	njegovi
	pridevniški
	svojilni

	svoji
	pridevniški
	povratni svojilni

	nekateri
	pridevniški
	oziralni

	vsak
	samostalniški
	samostalniški

	kdor
	samostalniški
	oziralni



8. Kaj je prav? Uteneljite svoje odgovore. Uporabljajte strokovne izraze.
a) Od sto študentov trije niso opravili izpita.
b) Od stotih študentov trije niso opravili izpita.
Glavne števnike od vključno 5 dalje lahko sklanjamo brez končnice (a) ali z glasovno končnico (b).

a) Na predavanje je prišel samo en študent.
b) Na predavanje je prišel samo eden študent.
Pridevniškemu zaimku en mora slediti samostalnik. Eden uporabljamo, če zaimku ne sledi samostalnik. Pri b bi bilo pravilno … samo eden.

a) V kovčku imam tri hlače.
b) V kovčku imam troje hlač.
c) V kovčku imam troje hlače.
Množinske samostalnike štejemo z ločilnimi števniki, ne z glavnimi. Troje hlač (b) izraža količino, troje hlače (c) pa poleg količine tudi vrsto, npr. kavbojke, smučarske in žametne hlače.

a) Novinarka se je pogovarjala z več tekmovalci.
b) Novinarka se je pogovarjala z večimi tekmovalci.
Nedoločni števnik več se ne sklanja.

9. Odpravite napake.
Tekom predstavitve si govorila zborno.  Med predstavitvijo …
Učiteljica je prek pogovora z učenci preverila njihovo predznanje.  v pogovoru/med pogovorom
Učenci so se iz izleta vrnili utrujeni.  z izleta



10. Besedam v povedi določite besedno vrsto in nato še slovnične kategorije. 
Ko je Gutenberg v 15. stoletju natisnil prvo knjigo, je tudi pri Slovencih nastopil čas za novo poglavje v razvoju jezika – stoletje za njim je slovenski duhovnik Trubar na Nemškem izdal prvi slovenski knjigi.

